На основу члана 236. до 241. Закона о накнадама за коришћење јавних добара ("Сл. гласник РС", бр. 95/2018, 49/2019, 86/2019 - усклађени дин. изн., 156/2020 - усклађени дин. изн., 15/2021 - доп. усклађених дин. изн., 15/2023 - усклађени дин. изн. И 92/2023), члана 6. и 7. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 - др. закон, 124/2022 - усклађени дин. изн. и 97/2023 - усклађени дин. Изн.), члана 32. став 1. тачка 3. и 13. Закона о локалној самоуправи („Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), Одлуке о распуштању Скупштине општине Димитровград, („Сл. Гласник РС“, бр. 94/23), Решења о именовању привременог органа општине Димитровград („Сл. Гласник РС“, бр. 94/23) и члана 36. ст.1. Пословника привременог органа општине Димитровград („Сл. лист општине Димитровград“, бр. 32/23), Привремени орган општине Димитровград на седници одржаној дана 05.12.2023. године, донео је

**О Д Л У К У**

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

**Члан 1.**

 Овом Одлуком уводе се накнаде за коришћење јавних површина на територији општине Димитровград, и то: обвезник плаћања, основица, висина, начин утврђивања и плаћања као и друга питања од значаја за утврђивање и плаћање накнадa за коришћење јавних површина.

**Члан 2.**

 Jавна површина у смислу ове Одлуке јесте површина утврђена планским документом која је доступна свим корисницима под једнаким условима и то:

- јавна саобраћајна површина (пут, улица, пешачка зона и сл.);

- трг;

- јавна зелена површина (парк, сквер, градска шума и сл.);

- јавна површина блока (парковски уређене површине и саобраћајне површине).

**Члан 3.**

 Врстe нaкнaдa за коришћење јавне површине које се уводе, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

**Члан 4.**

 Обвезник накнаде за коришћење јавне површине је корисник јавне површине.

 Накнаду за коришћење јавних површина не плаћају директни и индиректни корисници буџетских средстава, Црвени крст Србије и недобитне организације када спроводе активности од општег интереса које се финансирају средствима јединице локалне самоуправе.

**Члан 5.**

 Висина накнаде,и олакшице код плаћања, као и обавезе обвезника накнаде утврђују се тарифом која је саставни део ове Одлуке.

 Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

 У случају коришћења јавне површине без дозволе надлежног органа, накнада се утврђује према подацима из акта надлежне инспекције о површини простора, односно средства за оглашавање или према техничко-употребним карактеристикама објекта, односно врсти средства за оглашавање и времену коришћења и увећава се за 50% у односу на прописану висину накнаде за коришћење јавне површине са дозволом надлежног органа.

 Уколико овом Одлуком није прописана висина накнаде у оквиру одређене тарифе примењује се највиши износ накнаде прописан Законом.

**Члан 6.**

 Администрирање накнаде за коришћење јавних површина врши Одсек за локалну пореску администрацију на основу дозволе надлежног органа али и других података којима располаже.

 У погледу утврђивања, контроле и наплате накнаде за коришћење јавних површина, обнове поступка, жалбе, повраћаја, камате, застарелости и свега што није прецизирано овом Одлуком и тарифом примењиваће се Закон о пореском поступку и пореској администрацији (''Службени гласник РС'' бр.80/02...138/22).

**Члан 7**.

Контролу и надзор над спровођењем ове Одлуке врши Привремени орган општине Димитровград, а након конституисања Скупштине општине Димитровград контролу и надзор врши Општинско веће општине Димитровград.

**Члан 8.**

Новчаном казном у износу 100.000,00 динара казниће се правно лице ако не извршава обавезе из тарифних одредби.

За прекршај из става 1. овог члана казниће се новчаном казном од 50.000,00 динара динара и одговорно лице у правном лицу.

Новчаном казном у износу од 20.000,00 динара казниће се предузетник ако не извршава обавезе из тарифних одредби.

Новчаном казном у износу од 5.000,00 динара казниће се физичко лице – грађанин ако не извршава обавезе из тарифних одредби.

**Члан 9.**

### Даном примене ове Одлуке престаје да важи Одлука о накнадама за коришћење јавних површина („Службени лист“ општине Димитровград бр.33/22)

**Члан 10.**

Ова Одлука ступа на снагу осмог дана од дана објављивања у „Службеном листу општине Димитровград”, а примењује се од 1. јануара 2024. године.

**Т А Р И Ф А**

**НАКНАДЕ ЗА КОРИШЋЕЊЕ ЈАВНИХ ПОВРШИНА**

**Тарифни број 1**.

Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности.

Под коришћењем простора на јавној површини у пословне и друге сврхе, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

- за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

Коришћење простора на јавној површини у пословне и друге сврхе односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

За коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности, утврђује се висина наканаде у дневном износу по започетом м2 у динарима:

* 1. За продају и излагање производа (расхладне витрине, фрижидери,

 апарати за кокице и сл.) 22,68

 2. За постављање појединих објеката:

а) за монтажне бараке и киоске и тезге 15,50

б) мањи монтажни објекти – тезге у власништву општине 113,12

в) столови испред угоститељских и других сличних објеката 27,80

г) за забавни парк, циркус, спортске терене, за одржавање

 концерата, фестивала и других манифестација, за одржавање

спортских приредби, за објекте и станице за изнајмљивање бицикла,

 за коришћење посебно обележеног простора за теретно возило

 за снабдевање, односно за почетну обуку возача 7,75

д) за постављање телефонских говорница мерних и других уређаја

 и опреме,(стујомера, банкомата, ПТТ ормара и сл.) 125,00

ђ) Гараже 0,50

3. За коришћење простора на јавним површинама или испред пословних

просторија у пословне сврхе у граничном појасу

граничног прелаза Градина по свим основама: 78,08

НАПОМЕНА

1. За коришћење јавне површине по овом тарифном броју обвезник подноси пријаву/захтев комуналној инспекцији, која је у обавези да контролише обвезнике и доставља одобрење, записник или издате дозволе локалној пореској администрацији ради доношења решења о утврђивању обавеза. Обвезник је дужан да сваку промену од значаја за утврђивање предметне накнаде пријави комуналној инспекцији у року од 10 дана од дана настанка промене.
2. Уколико се простор на јавним површинама користи у више сврха накнада се плаћа у износу највише прописане тарифе.
3. За монтажне бараке и киоске из тачке 2 ове тарифе накнада по овом тарифном броју умањује се 20% на свим јавним површинама осим у ужем центру града односно од Трга др Зорана Ђинђића, улицом Балканска до пружног прелаза код Дома здравља Димитровград.
4. За монтажне бараке и киоске из тачке 2 ове тарифе површине преко 15 м2, накнада се умањује за 50% за сваки започети метар изнад 15 м2 коришћеног простора.
5. За монтажне бараке и киоске из тачке 2 ове тарифе које су привремено затворени (привремена одјава) накнада се умањује за 50%, а за период највише до 1 године.

 6. За мање монтажне објекте – тезге у власништву општине из тачке 2 ове тарифе одобрење/дозволу за коришћење издаје Одељење за урбанизам, грађевинарсво и имовинско правне послове, које води евиденцију о издатим тезгама и доставља податке локалној пореској администрацији ради доношења решења о утврђивању обавезе.

7. За мање монтажне објекте – тезге у власништву општине из тачке 2 ове тарифе прописана накнада се умањује од прописаног износа:

а) по основу дужине периода коришћења:

* од 30 до 90 дана за....................................................................................40%
* од 91 до 180 дана за..................................................................................45%
* од 181 и више за ........................................................................................55%

б) по основу локације:

* ван катастарске општине Димитровград за ............................................20%

 в) по основу броја дана у току недеље за период од 30 и више дана

* ако се користи петком, викендом и празницима ван

катастарске општине Димитровград ………………….…………………….….…….40%

**Тарифни број 2**

За коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе утврђује се:

 висина накнаде по започетом м2 у дневном износу од ……………………...102,83 динара:

Pод коришћењем јавне површине за оглашавање, сматра се коришћење површине средства за оглашавање, постављеног на јавној површини или на површини објекта који се налази на јавној површини (стубови, балони, стајалишта јавног превоза, екрани, електронски дисплеји, светлећа слова и слично), за које дозволу издаје надлежни орган јединице локалне самоуправе.

Под коришћењем јавне површине за оглашавање сматра се и коришћење површине објекта, односно средства за оглашавање које се поставља на површинама које нису јавне, када се таквим коришћењем врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе.

Под непосредним утицајем на расположивост јавне површине подразумева се утицај средства за оглашавање које је постављено на површину која није јавна на могућност коришћења јавне површине за исту или другу намену, у складу са техничким прописима.

Под утицајем на квалитет или неку другу особину јавне површине подразумева се утицај средства за оглашавање које је постављено на површину која није јавна на изглед јавне површине у складу са прописима из области урбанизма, сигурност лица која се крећу јавном површином и ствари на јавној површини, као и безбедност учесника у саобраћају, очување и унапређење изгледа јавне површине.

Прописана накнада умањује се за 50% у случају коришћења средства за оглашавање за сопствене потребе и за потребе других лица, постављеног на површину која није јавна, којим се врши непосредни утицај на расположивост, квалитет или неку другу особину јавне површине.

 НАПОМЕНА:

1. Лице које врши оглашавање је у обавези да пре истицања огласа поднесу захев/пријаву комуналној инспекцији.

2. Комунална инспекција издаје посебно одобрење на основу поднетог захтева/пријаве по овом тарифном броју.

3. Комунална инспекција је у обавези да контролише обвезнике по овом тарифном броју и доставља обавештења/одобрење локалној пореској администрацији ради доношења решења о утврђивању обавеза.

**Тарифни број 3**

За коришћење јавне површине по основу заузећа грађевинским материјалом и за извођење грађевинских радова и изградњу плаћа се дневно по м2

1. За заузеће јавне површине грађевинским материјалом 20,00

2. При извођењу радова на објектима који изискују раскопавање јавне површине, 150,00

НАПОМЕНА:

1. Лице које користи јавну површину подноси захев/пријаву комуналној инспекцији.
2. Комунална инспекција издаје посебно одобрење на основу поднетог захтева/пријаве по овом тарифном броју.
3. Комунална инспекција је у обавези да контролише обвезнике по овом тарифном броју и доставља обавештења локалној пореској администрацији ради доношења решења о утврђивању обавеза.
4. Накнада из по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви/пријави инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa Зaкoну o плaнирaњу и изгрaдњи.

Изузетно, не сматра се продужењем рока ако инвеститор прекорачи рок завршетка изградње евидентираног у писменој изјави инвеститора о почетку грађења, односно извођења радова и року завршетка грађења, у случајевима када орган јединице локалне самоуправе не одобри заузеће јавне површине у траженом року због недостатка саобраћајно-техничких услова који су постојали у време тражења одобрења.

1. Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa, односно управљача јавног пута у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

*О б р а з л о ж е њ е*

Правни основ за доношење ове Одлуке постоји у члану 6. и 7. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 - др. закон, 124/2022 - усклађени дин. изн. и 97/2023 - усклађени дин. Изн.), којим је прописана припадност, обвезници, максимална висина појединих такси, врсте комуналних такси и надлежност да се актом скупштине јединице локалне самоуправе уводе локалне комуналне таксе, утврђују обвезници, висина, олакшице, рокови и начин плаћања локалне комуналне таксе.

Чланом 32. ст.1 тач.3. и 13. Закона о локалној самоуправи (''Службени гласник РС'', бр. 129/07...111/21) прописана је надлежност Скупшине општине да утврђује стопе изворних прихода општине, као и начин и мерила за одређивање висине локалних такси и накнада, а чланом 86. истог закона прописано је да до конституисања скупштине и избора извршних органа јединице локалне самоуправе, текуће и неодложне послове из надлежности скупштине и извршних органа јединице локалне самоуправе, обавља привремени орган јединице локалне самоуправе који чине председник и четири члана.

Одлуком о распуштању Скупштине Општине Димитровград и образовању Привременог органа Општине Димитровград у тачки 1. („Сл. гласник РС“ бр. 94/23), коју је донела Влада Републике Србије, распуштена је Скупштина Општине Димитровград и образован Привремени орган, а тачком 2. Одлуке прописано је да се Привремени орган образује за обављање послова из надлежности Скупштине општине и извршних органа Општине Димитровград, у овом случају Скупштине општине Димитровград. Такође, Решење о именовању председника и чланова Привременог органа општине Димитровград ступило је на снагу даном ступања наведене Одлуке.

У члану 36. ст.1. Пословника Привременог органа Општине Димитровград („Сл. лист општине Димитровград“, бр. 32/23), прописано је да Привремени орган из надлежности Скупштине општине и извршних органа општине доноси Пословник Привременог органа, одлуке, програме, решења, закључке, препоруке, мишљења и друга акта и даје аутентична тумачења аката које доноси.

Садржај Одлуке прописује врсту накнада, утврђује обвезнике, висину, олакшице, рокове и начин плаћања истих.

Законом о накнадама за коришћење јавних добара прописане су између осталог и накнаде за коришћење јавних површина и максимални износи накнада и то:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности...125,44 дин/м2

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе...102,83 дин/м2

3) накнада за коришћење јавне површине по основу заузећа грађевинским материјалом и за извођење грађевинских радова и изградњу 185,07 дин/м2

Измене које се предлажу у односу на прошлу годину су следеће:

**Тарифни број 1**

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности предлаже се увећање накнаде у износу од 8,3% односно увећање у износу пројектованог номиналног раста БДП-а, осим тачка д) за постављање телефонских говорница мерних и других уређаја и опреме,(стујомера, банкомата, ПТТ ормара и сл.) који остаје на истом нивоу.

Јединствена висина накнаде за за монтажне бараке и киоске и тезге у износу од 15,50 динара као и умањење за 50% за привремено затворене објекте (привремена одјава) за период највише до 1 године.

Уводи се умањење, по основу броја дана коришћења у току недеље за период од 30 и више дана ако се користи петком, викендом и празницима ван катастарске општине Димитровград, од 40% у односу на недељно (свакодневно) задужење.

**Тарифни број 2**

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе; је преименована К.Т. за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.); предлаже се износ од 102,83 дин/м2 дневно -износ законом прописан.

**Тарифни број 3**

накнада за коришћење јавне површине по основу заузећа грађевинским материјалом и за извођење грађевинских радова и изградњу. предлажу се јединствени износи

1. За заузеће јавне површине грађевинским материјалом 20,00

2. При извођењу радова на објектима који изискују раскопавање јавне површине, 150,00

За спровођење ове Одлуке није потребно издвајати посебна средства из буџета Општине.

Основни разлог за доношење ове Одлуке је у томе што се Одлуком уређујe део изворних прихода локалне самоправе као ставке приходног дела буџета Општине.

 У складу са напред наведеним одлучено је као у диспозитиву ове Одлуке.

Број: 06-332/2023-17/7-3

У Димитровграду,

Дана 05.12.2023. године

 ПРИВРЕМЕНИ ОРГАН ОПШТИНЕ ДИМИТРОВГРАД

 ПРЕДСЕДНИК ПРИВРЕМЕНОГ ОРГАНА

Владица Димитров